จงเสนอไอเดีย สิทธิลดหย่อนภาษีเพื่อการเกษียณ ในกรณีไม่มีหน่วยงานใด ๆ สมทบเงินออมเพิ่มให้ มีอะไรบ้าง
SSF
เป็นกองทุนรวมลดหย่อนภาษีชนิดหนึ่ง ที่อาจมีนโยบายการลงทุนที่หลากหลาย
ผู้ลงทุนสามารถเลือกลงทุนในกองที่สนใจได้อย่างอิสระ
เงื่อนไขสำคัญของการลงทุนใน SSF คือซื้อได้ไม่เกิน 30% ของเงินได้ต่อปี หรือไม่เกิน 200,000 และต้องลงทุนไม่ต่ำกว่า 10 ปี
 
RMF
เป็นกองทุนรวมลดหย่อนภาษีลักษณะเดียวกับ SSF
แต่มีเงื่อนไขที่แตกต่างกันอย่างการซื้อได้ไม่เกิน 30% ของเงินได้ต่อปี หรือไม่เกิน 500,000
และเมื่อซื้อแล้วจะต้องซื้อต่อเนื่องไม่น้อยกว่า 5 ปี และจนกว่าจะอายุ 55 ปี
 
ประกันบำนาญ
เป็นประกันชีวิตที่มีคุณสมบัติการันตีกระแสเงินสดช่วงหลังเกษียณตั้งแต่อายุ 55 ปีเป็นต้นไป
เงื่อนไขสำคัญคือจะต้องจ่ายเบี้ยประกันต่อเนื่อง โดยที่จะไม่ได้รับเงินคืนในระหว่างทางก่อนเริ่มรับบำนาญ
จะซื้อเพื่อลดหย่อนภาษีได้ไม่เกิน 15% และไม่เกิน 200,000 บาท

สิ่งที่น่าสนใจสำหรับกลุ่มนี้คือ
SSF และ RMF ถ้าซื้อเกินจะมีความผิด
ส่วนประกันบำนาญซื้อเกินได้ ไม่ผิด เพียงแต่จะเอามาลดหย่อนภาษีได้ไม่เกินที่กฎหมายกำหนด
เมื่อพิจารณารายตัว สิทธิลดหย่อนเพื่อการเกษียณจะมีเพดานขั้นสูงในการซื้อเพื่อลดหย่อนภาษีเป็นของตัวเอง แต่เมื่อรวมกันทั้งกลุ่ม “ร่วมด้วยช่วยออม” และ “ออมเองได้ โตแล้ว” ก็จะมีอีกเพดานที่แชร์รวมกันอยู่คือไม่เกิน 500,000 เป็นเพดานขั้นสูงสุดอีกชั้นนึง
ความรู้ทางการเงิน,ตลาดการเงิน & ผลิตภัณฑ์และบริการทางการเงิน